Klemensas Gumauskas

Klemensas Gumauskas (1918 m. spalio 24 d. Pamargiuose, Igliškėlių valsčiuje – 2015 m. lapkričio 8 d. Stokholme, Švedijoje)Vytautas Landsbergis kviečia prisiminti: mirė iškilus lietuvis Klemensas Gumauskas. Alfa. 2015-11-10. Nuoroda tikrinta 2025-05-25. – Lietuvos inžinierius, Švedijos lietuvių visuomenės veikėjas.

 Biografija 
1936 m. baigė Marijampolės Rygiškių Jono gimnaziją, 1940 m. – Kauno Karo mokyklą, jaunesnysis leitenantas. 1941–1943 m. studijavo Vytauto Didžiojo universiteto Technikos fakultete. 1944 m. gegužės mėn. kaip antinacinio pasipriešinimo dalyvis suimtas, įkalintas Štuthofo koncentracijos stovykloje. 1945 m. Sąjungininkų kariuomenės išlaisvintas pateko į pabėgėlių stovyklą Kopenhagoje. 1945 m. pab. apsigyveno Stokholme. 1957 m. baigė Švedijos karališkąją aukštąją technikos mokyklą, 1970 m. – Stokholmo universitetą. 1957–1983 m. bendrovės „L M Ericsson“ inžinierius. Išėjęs į pensiją vertėjavo.

1946 m. vienas Švedijos lietuvių draugijos (nuo 1950 m. Švedijos lietuvių bendruomenė) steigėjų, veikėjas, 1983–2000 m. pirmininkas.

 Bibliografija 
 Lietuviai Švedijoje, su kitais, 1998 m., lietuvių ir švedų k.

 Įvertinimas 
 2002 m. Lietuvos didžiojo kunigaikščio Gedimino ordino Karininko kryžius

 Šaltiniai 

Kategorija:Lietuvos inžinieriai
Kategorija:Štuthofo koncentracijos stovyklos kaliniai